CELEX: 62009CN0275
Language: et
Date: 2009-07-21 00:00:00
Title: Kohtuasi C-275/09: Eelotsusetaotlus, mille esitas Raad van State (Belgia) 21. juulil 2009 — Brussels Hoofdstedelijk Gewest jt versus Vlaamse Gewest, menetlusse astuja: Brussels International Airport Company NV, nüüd: The Brussels Airport Company NV

7.11.2009   
            
            
               ET
            
            
               Euroopa Liidu Teataja
            
            
               C 267/28
            
         Eelotsusetaotlus, mille esitas Raad van State (Belgia) 21. juulil 2009 — Brussels Hoofdstedelijk Gewest jt versus Vlaamse Gewest, menetlusse astuja: Brussels International Airport Company NV, nüüd: The Brussels Airport Company NV
   (Kohtuasi C-275/09)
   2009/C 267/51
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Kaebuse esitajad: Brussels Hoofdstedelijk Gewest jt
   
      Vastustaja: Vlaamse Gewest
   
      Menetlusse astuja: Brussels International Airport Company NV, nüüd: The Brussels Airport Company NV
   
      Eelotsuse küsimused
   
   
               1)
            
            
               Kui ühelt poolt vähemalt 2 100 m pikkuse peamaandumisrajaga lennuvälja infrastruktuuri parendamiseks tehtavateks töödeks ja teiselt poolt selle lennuvälja käitamiseks on ette nähtud erinevad load ja viimati nimetatud luba — keskkonnaluba — antakse ainult teatud kindlaksmääratud perioodiks, siis kas nõukogu 27. juuni 1985. aasta direktiivi 85/337/EMÜ teatavate riiklike ja eratööde keskkonnamõju hindamise kohta (1), mida on muudetud nõukogu 3. märtsi 1997. aasta direktiiviga 97/11/EÜ, lisa punkti 7 alapunktis a sisalduvat mõistet „ehitamine” tuleb tõlgendada nii, et keskkonnamõju ei tule hinnata mitte ainult infrastruktuuri parendamiseks tehtavate tööde puhul, vaid ka lennujaama käitamise puhul?
            
         
               2)
            
            
               Kas keskkonnamõju hindamise kohustus kehtib ka lennuväljale antud keskkonnaloa pikendamise puhul, s.t juhul, kui pikendamine ei kaasne käitamise muutmise või laiendamisega, samuti ka juhul, kui sellist muutmist või laiendamist taotletakse?
            
         
               3)
            
            
               Kas juhul, kui selline keskkonnamõju hindamine toimus juba varem, näiteks tegevusloa taotlemisel, või kui lennuvälja juba käitati ajal, mil ühenduse või siseriiklik seadusandja kehtestas keskkonnamõju hindamise kohustuse, tuleb keskkonnamõju hindamise kohustust lennuväljale antud keskkonnaloa pikendamise raames teistmoodi hinnata?
            
         
      (1)  EÜT L 175, lk 40; ELT eriväljaanne 15/01, lk 248.